ORDE do 6 de novembro de 2009 pola que se modifica a Orde do 9 de xaneiro de 2009 que modifica a Orde do 28 de abril de 2008 pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 19/11/2009

No Diario Oficial de Galicia nº 17, do 26 de xaneiro de 2009 publicouse a Orde do 9 de xaneiro de 2009 que modifica a Orde do 28 de abril de 2008 pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B).
No artigo único, punto dez, parágrafo segundo establécese: «Para cobrar a subvención concedida, a entidade colaboradora deberá presentar, ata o día 11 de decembro de cada anualidade para as actuacións de tipoloxía a1), a2), a3), a4) e b1) e ata o día 27 de novembro de 2009 para as actuacións de tipoloxía c1), c2) e c3), a documentación xustificativa que se establece a seguir, no Rexistro Telemático da Xunta de Galicia e mediante copia dixitalizada e sinatura electrónica (ver artigo 7º)».
Diversas dificultades de carácter técnico, así como retrasos que se están a producir na recepción da documentación están afectando a resolución do procedemento. Por tal motivo cómpre proceder a ampliar o prazo de presentación da documentación de xustificación.
Por todo isto, e no uso das facultades que me foron concedidas,
DISPOÑO:
Artigo único.-Modifícase o parágrafo segundo do punto dez do artigo único, da Orde do 9 de xaneiro de 2009 que modifica a Orde do 28 de abril de 2008 pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B), que queda redactado como segue:
«Para cobrar a subvención concedida, a entidade colaboradora deberá presentar, ata o día 11 de decembro de 2009, a documentación xustificativa que se especifica na orde de convocatoria, para as actuacións de tipoloxía a1), a2), a3), a4), b1), c1), c2) e c3), no Rexistro Telemático da Xunta de Galicia e mediante copia dixitalizada e sinatura electrónica (ver artigo 7º)».
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de novembro de 2009.
P.D. do conselleiro
P.S. (Decreto 324/2009, artigo 6º.1.0)
José Alfonso Marnotes González
Vicesecretario xeral da Consellería de Economía
e Industria